Juuni 2024

Juuni 2024, kroonika.

2024. aasta juuni algas laupäeval ja lõppes 30 ööpäeva hiljem esmaspäeval.

1. juuni
Indias lõppesid 19. aprillil alanud üldvalimised. Valimised võitis peaminister Narendra Modi juhitud India Rahvapartei, mis säilitas küll enamuse, kuid kaotas parlamendis kohti.
Euroopa klubijalgpallis tuli Hispaania klubi Madridi Real 18. korda UEFA Meistrite Liiga võitjaks, kui alistas finaalis tulemusega 2:0 Saksamaa klubi Dortmundi Borussia.

2. juuni
Mehhiko presidendiks valiti Claudia Sheinbaum.

5. juuni
pisi|150px|Boeing Starlineri õhkutõus
Kosmoselaev Boeing Starlineri esimene mehitatud lend viis kaks astronauti Rahvusvahelisse kosmosejaama.

6. juuni
 Euroopa Liidus algasid 9. juunini kestnud Euroopa Parlamendi valimised.
 Iisraeli õhurünnakus Gazale hukkus vähemalt 40 palestiinlast, sealhulgas 14 last.

10. juuni
Malawis kukkus alla Malawi kaitsejõudude väikelennuk. Hukkusid kõik pardal viibinud üheksa inimest, teiste seas riigi asepresident Saulos Chilima.

11. juuni
EKRE juhatus otsustas erakonnast välja arvata Henn Põlluaasa, Jaak Valge, Silver Kuusiku ja Helle Kullerkupu.

12. juuni
2024. aasta tulekahju Mangafis: Kuveidis Mangafis läks põlema elumajas, hukkus 50 inimest.

17. juuni
Korvpalliklubi Boston Celtics tuli 18. korda NBA meistriks, kui võitis finaalmängudega 4:1 Dallas Mavericksi.

18. juuni
Tai sai esimeseks riigiks Kagu-Aasias, mis võttis vastu samasooliste abielu seaduse."Tai võttis esimese Kagu-Aasia riigina vastu abieluvõrdsuse seaduse". maailm.postimees.ee. 18.6.2024. Vaadatud 25.12.2024

23. juuni
Venemaal Dagestani toimunud koordineeritud rünnakutes hukkus 27 inimest.

24. juuni
Jäähokiklubi Florida Panthers tuli esimest korda Stanley karika võitjaks, kui alistati finaalseeria seitsmendas ja otsustavas mängus Edmonton Oilersi.
Lõuna-Koreas Hwaseongis hukkus akutehases puhkenud tulekahjus 23 inimest.

25. juuni
WikiLeaksi asutaja Julian Assange'i vabastati Londoni vanglast pärast seda, kui USA-ga oli saavutatud kokkulepe."KOKKULEPE ÜHENDRIIKIDEGA ⟩ Julian Assange on vaba ja suundub Põhja-Mariaanidele". maailm.postimees.ee. 25.6.2024. Vaadatud 25.12.2024
Meelavaldajad ründasid maksutõusude tõttu Keenia pealinnas Nairobis parlamendihoonet. 19 inimest hukkus, kui politsei meeleavaldajate pihta tule avas.
Pärast kaht kuud kestnud missiooni jõudis tagasi Maale Hiina Riikliku Kosmoseameti uurimisaparaat Chang'e 6, mis tõi esmakordselt Maale Kuu tagaküljelt pärit kivimiproove."Hiina sond naasis Maale koos haruldaste kuukividega". novaator.err.ee. 25.6.2024. Vaadatud 27.12.2024

26. juuni
Boliivias toimus ebaõnnestunud riigipöördekatse.

28. juuni
2024. aasta Ameerika Ühendriikide presidendivalimised: ajaleht New York Times kutsus oma juhtkirjas Joe Bidenit üles kandideerimisest loobuma.
Euroopa Liidu liikmesriikide juhid esitasid Kaja Kallase Euroopa Liidu välispoliitikajuhi kandidaadiks.
2024. aasta Iraani presidendivalimised: esimeses voorus said nelja kandidaadi seas enim hääli Mas‘ūd Pezeshkīān ja Sa‘īd  Jālīlī.
Eesti kaitseväe juhatajaks sai Andrus Merilo, mereväe ülemaks sai Ivo Värk.

29. juuni
Eesti Reformierakonna juhatus nimetas Kristen Michali peaministrikandidaadiks.
Tartus toimus Eesti Rahvuslaste ja Konservatiivide asutamiskoosolek. Loodava erakonna esimeheks valiti Henn Põlluaas, aseesimeesteks Silver Kuusik ja Paul Puustusmaa. 

 Viited 

 6